Isabella Löwengrip

Isabella Desirée Löwengrip, Blondinbella izengoitiaz ere ezaguna, (Järfälla, 1990eko urriaren 21a) suediar enpresaburu, idazle eta blogaria da.

 Bizitza 
1990ean jaio zen Järfällan. Stockholmgo Jensen Gymnasium Norran ikasi zuen. Bigarren hezkuntzan ari zela, politikoki aktiboa izan zen Suediako Alderdi Moderatuaren gazte erakundean. Gero Alderdi Moderatua utzi zuen.

2005eko irailean, 14 urte zituela, Blondinbella bloga sortu zuen eta Suediako lehen influencerretako bat bihurtu zen. 2010ean Blondinbella.se Suediako blog pribaturik handiena izan zen eta Löwengrip urteko saregile izendatu zuten. Gaur egun Löwengripek Eskandinaviako herrialdeetako blogik handiena du hilabetean milioi bat bisitari baino gehiago ditu.

2007an, 16 urte zituela, Löwengripek bere lehen enpresa sortu zuen, Bellme AB. Orduz geroztik Egoboost aldizkariko zuzendaria eta Vj1890-ko kontseiluko presidentea izan zen, Orion filmean antzeztu zuen eta entretenimendu-programa batzuetan parte hartu zuen.

2008an, Let's Dance izeneko telebista saioan parte hartu zuen lehiakide ospetsuetako bat bezala. 2009an New Yorkeko MTV Video Music Awardsen elkarrizketatzailea izan zen.

 Bizitza pertsonala 
2013ko abuztuaren 31n, Odd Spångbergekin ezkondu zen. Bi seme-alaba izan zituzten, Gillis eta Sally. 2017ko maiatzaren 11n, Löwengripek dibortziatzen ari zela iragarri zuen blogean.

2018ko urrian, Skavlan telebistako saioan egindako elkarrizketa batean, Löwengripek esan zuen arreta-defizitaren eta hiperaktibitatearen nahasmendua eta Asperger sindromea (autismo mota bat) diagnostikatu zizkiotela.

 Liburuak 

 Erreferentziak 

 Kanpo estekak 

Kategoria:Suediako enpresaburuak
Kategoria:Emakume enpresaburuak
Kategoria:Suediako fikzioz kanpoko idazleak
Kategoria:Suedierazko idazleak
Kategoria:XXI. mendeko emakume idazleak
Kategoria:Emakume blogariak
Kategoria:Idazle autistak
Kategoria:Arreta-defizitaren eta hiperaktibitatearen nahasmendua duten pertsonak